  Анжелика Тихонова корреспондент Удмуртие ӝог эмъюрттэт сётонъя сизьым выль машинаос вуизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Машинаосты Глазкаре, Воткае, Увае но Эграе келязы, кылемзэ Ижкарысь ӝог эмъюрттэт сётон службае кельтӥзы. Нимысьтыз транспорт вань кулэ тӥрлыкен тырмытэмын – «Аксион» заводлэн дефибрилляторъёсыныз, электрокардиографъёсын, тыосты шокатӥсь аппаратъёсын, эм газ сётӥсь огъетъёсын, кислородэн ингаляторъёсын Александр Бречалов, Удмуртилэн тӧроезТуннэ нуналлы элькунысь ӝог эмъюрттэт сётон службаын 235 машинаос ужало. 90 процентэз соос пӧлысь 5 арлэсь ӧжыт уже кутӥсько. 2021-тӥ арын Удмуртие эшшо 13 машинаос вуозы на. Со сяна, «Модернизация первичного звена здравоохранения» программа улсын туэ элькунэ 111 санитар транспорт вуиз. Ар пумозь эшшо 12-сэ возьмало на.  Тодэ вайытом, туэ пӧсьтолэзе Удмуртие 44 санитар машинаос вуизы вал.  Тегъёс: Тазалык Авто Ижкар Удмуртия ӝогэмъюрттэтсётон АлександрБречалов  